Det eurasiske parti

Det eurasiske parti er et politisk parti i Russland som holder frem tanker om at Europa og Asia skal være en motbør til USA. Aleksandr Dugin er en fremtredende person i partiet. Partiet er fullt ut anerkjent som et politisk parti av russiske myndigheter.

Det eurasiske parti ble grunnlagt av Dugin etter at George W. Bush besøkte Russland i slutten av mai 2002. Partiet håper å spille en nøkkelrolle i et forsøk på å løse problemet med Tsjetsjenia. Dugins drøm er en russisk strategisk allianse mellom europeere og stater i Midtøsten, hovedsakelig Iran. 

Grunnleggende ideer er at Moskva, Berlin, og Paris former en «naturlig» geopolitisk akse, fordi en linje eller akse fra Moskva til Berlin vil passere i nærheten av Paris hvis forlenget. 

Partiet har fem punkter som teoretisk grunn:

 Det er et geopolitisk parti for russiske patrioter.
Det er et sosialt parti, som mener at markedets utvikling må underordnes nasjonens interesser. Statens interesser skal bestemme og administrative ressurser må nasjonaliseres.
Det er et tradisjonalistisk parti som hviler på et verdisystem utviklet fra Eurasias tradisjonelle religioner – ortodoks kristendom, islam, jødedom og buddhisme. Kirken bør være adskilt fra staten, men uskillelig fra samfunnet, kulturen, utdannelsen og informasjonen.
Det er et nasjonalt parti. Representanter fra alle nasjonale bevegelser – først og fremst russere, men også tatarer, jakuter, tuviner, tsjetsjenere, kalmyker, ingusjetere og andre – skal kunne uttrykke sine kulturelle og politiske bestrebelser.
Det er et regionalt parti. Gjenopplivingen og redningen av Russland kommer til å ha sitt opphav i regionene, der mennesker har sine røtter, solidaritet, følelse for landet, naturen, kameratskap og familie.

Referanser

Politiske partier i Russland
Politiske partier etablert i 2002
2002 i Russland